3.

Iza točke 40. (Uredba (EZ) br. 396/2005 Europskog parlamenta i Vijeća) u poglavlju II. Priloga I. Sporazumu dodaje se sljedeće: „Opći zakon o hrani i Europska agencija za sigurnost hrane 41. 32002 R 0178: Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.), kako je izmijenjena: — 32003 R 1642: Uredba (EZ) br. 1642/2003 Europskog parlamenta i Vijeća od 22. srpnja 2003. srpnja 22. (SL L 245, 29.9.2003., str. 4.). — 32006 R 0575: Uredba Komisije (EZ) br. 575/2006 od 7. travnja 2006. (SL L 100, 8.4.2006., str. 3.). Odredbe Uredbe (EZ) br. 178/2002, za potrebe ovog Sporazuma, čitaju se sa sljedećim prilagodbama: (a) ova se Uredba, i akti usvojeni sukladno ovoj Uredbi, primjenjuje na Island uz prijelazno razdoblje navedeno u stavku 2. uvodnog dijela poglavlja I. Priloga I.; (b) države EFTA-e sudjeluju u radu Europske agencije za sigurnost hrane, dalje u tekstu ‚Agencija’, osim što nemaju prava glasa. Osim ako nije drugačije utvrđeno dalje u tekstu, i bez obzira na odredbe Protokola 1 uz Sporazum, izraz ‚Država članica/države članice’ sadržan u Uredbi smatra se da uključuje, pored svojeg značenja u Uredbi, države EFTA-e. Primjenjuje se stavak 11. Protokola 1; (c) dotične države EFTA-e pozvane su da pošalju svoje promatrače na sastanke Stalnog odbora za prehrambeni lanac i zdravlje životinja, koji se bavi pitanjima koja su obuhvaćena aktima iz ovog Sporazuma. Predstavnici država EFTA-e u potpunosti sudjeluju u radu Odbora, ali nemaju pravo glasa; (d) tekst članka 12. zamjenjuje se sljedećim: ‚Zakonodavstvo država EFTA-e o proizvodnji, uvozu i stavljanju na tržište hrane i hrane za životinje zadovoljavaju odgovarajuće zahtjeve zakona o hrani, uključujući djelotvorne mjere kako bi se osiguralo da proizvodi koji se povlače s tržišta u državi članici EU-a ne mogu biti izvezeni ili ponovno izvezeni u treću zemlju preko države EFTA-e.’; (e) Nadzorno tijelo EFTA-e prima informacije predviđene u članku 26. stavku 3., članku 32. stavku 2., članku 33. stavcima 4. i 6. i članku 34. stavku 4.; (f) članak 29. primjenjuje se sa sljedećim prilagodbama: Država EFTA-e može zatražiti od Agencije znanstveno mišljenje o pitanjima unutar njezine misije. Takav zahtjev se, na prvom mjestu, upućuje Komisiji koja, ako smatra da je zahtjev od općeg interesa, zahtjev prosljeđuje Agenciji s ciljem dobivanja zatraženog mišljenja. Nadzorno tijelo EFTA-e može zahtijevati od Agencije znanstvena mišljenja o odnosnom pitanju. Nadzorno tijelo EFTA-e surađuje s Komisijom kako bi se osigurao usklađeni pristup; (g) članak 31. primjenjuje se sa sljedećom prilagodbom: Nadzorno tijelo EFTA-e može zahtijevati od Agencije da pruži znanstvenu i tehničku pomoć kako je opisano u članku 31., o pitanjima unutar njegove nadležnosti na temelju Sporazuma; (h) članku 48. dodaje se sljedeće: ‚Odstupajući od članka 12. stavka 2. točke (a) Uvjeta za zaposlenje ostalih službenika Europskih zajednica, državljani država EFTA-e uživaju puna prava i kao građane izvršni direktor Agencije može ih ugovorno zaposliti.’; (i) članci 53. i 54. primjenjuju se sa sljedećim prilagodbama: 1. U slučaju hrane ili hrane za životinje podrijetlom iz Zajednice ili države EFTA-e, primjenjuje se sljedeće: (a) ako Zajednica ili država EFTA-e namjerava usvojiti hitne mjere protiv drugih ugovornih stranaka, ona o tome bez odlaganja obavješćuje druge stranke. O predloženim mjerama obavješćuje se bez odlaganja svaka ugovorna stranka te Komisija EZ-a i Nadzorno tijelo EFTA-e. Ne dovodeći u pitanje mogućnost stavljanja mjera na snagu bez odlaganja, savjetovanje između Komisije EZ-a i dotičnih stranaka, na zahtjev bilo koje od tih stranaka, započinju čim prije kako bi se pronašla odgovarajuća rješenja. U slučaju neslaganja, bilo koja od dotičnih stranaka može uputiti pitanje Zajedničkom odboru EGP-a. Ako se dogovor ne može postići u tom Odboru, ugovorna stranka može usvojiti odgovarajuće mjere. Te se mjere ograničavaju na ono što je apsolutno potrebno kako bi se popravila situacija. Takvim se mjerama daje prioritet jer će u najmanjoj mjeri poremetiti funkcioniranje Sporazuma; (b) ako Komisija EZ-a namjerava donijeti odluku o hitnim mjerama koje se odnose na dio područja Zajednice, o tome bez odgađanja obavješćuje Nadzorno tijelo EFTA-e i države EFTA-e. Ako Komisija EZ-a donese odluku o hitnim mjerama koje se odnose na dio područja Zajednice, dotična država EFTA-e, nakon savjetovanja i ispitivanja situacije, usvaja odgovarajuće mjere osim ako specifična situacija te države ukazuje na to da takve mjere nisu opravdane. U tom slučaju, država o tome bez odlaganja obavješćuje Nadzorno tijelo EFTA-e i Komisiju EZ-a. Savjetovanje započinje u najkraćem mogućem roku kako bi se pronašla odgovarajuća rješenja. U slučaju neslaganja, primjenjuje se četvrti podstavak stavka (a). 2. U slučaju da je hrana ili hrana za životinje uvezena iz treće zemlje, primjenjuje se sljedeće: (a) države EFTA-e istodobno s državama članicama EZ-a poduzimaju hitne mjere koje odgovaraju mjerama koje potonji poduzimaju prilikom uvoza iz trećih zemalja; (b) u slučaju bilo kakve poteškoće u vezi s primjenom akta Zajednice, dotična država EFTA-e bez odlaganja izvješćuje Zajednički odbor EGP-a o tom predmetu; (c) primjena ovog stavka ne dovodi u pitanje mogućnost države EFTA-e da poduzme jednostrane hitne mjere do usvajanja odluka spomenutih u točki (a); (d) Zajednički odbor EGP-a može primiti na znanje odluke Komisije; (j) članak 60. mijenja se kako slijedi: 1. U stavak 1. dodaje se sljedeće: ‚Ako je država EFTA-e mišljenja da mjera koju je poduzela država članica EU-a ili nije usklađena s ovom Uredbom ili bi mogla utjecati na funkcioniranje Sporazuma, ona predmet upućuje Zajedničkom odboru EGP-a. Isto se primjenjuje ako je država članica EU-a mišljenja da mjera koju je poduzela država EFTA-e ili nije usklađena s ovom Uredbom ili bi mogla utjecati na funkcioniranje Sporazuma.’ 2. U stavku 2., prvoj i zadnjoj rečenici, riječi ‚dvije države članice’ tumače se kao ‚država EFTA-e i država članica EU-a’, a izraz ‚Komisija’ tumači se kao ‚Zajednički odbor EGP-a’. U drugoj rečenici, riječi ‚Komisija može’ tumači se kao ‚Zajednički odbor EGP-a, na zahtjev bilo koje od ugovornih stranaka’; (k) države EFTA-e financijski podupiru proračun Agencije u skladu s člankom 82. stavkom 1. točkom (a) i Protokolom 32 uz Sporazum; (l) države EFTA-e dodjeljuju Agenciji povlastice i imunitete jednakovrijedne onima iz Protokola o povlasticama i imunitetima Europskih zajednica; (m) ova se Uredba ne primjenjuje na Lihtenštajn. Posljedično tome, Lihtenštajn neće sudjelovati u Europskoj agenciji za sigurnost hrane ili financijski doprinositi njezinom radu. 42. 32003 R 1304: Uredba Komisije (EZ) br. 1304/2003 od 11. srpnja 2003. o postupku koji primjenjuje Europska agencija za sigurnost hrane na zahtjeve za znanstvenim mišljenjima koji su joj upućeni (SL L 185, 24.7.2003., str. 6.), Uredba kako je ispravljena u SL L 186, 25.7.2003., str. 46. 43. 32004 D 0478: Odluka Komisije 2004/478/EZ od 29. travnja 2004. o donošenju općega plana za upravljanje krizom u području hrane/hrane za životinje (SL L 160, 30.4.2004., str. 98.), Odluka kako je ispravljena u SL L 212, 12.6.2004., str. 60. Za potrebe ovog Sporazuma, odredbe Direktive 2004/478/EZ tumače se uz sljedeću prilagodbu: Ako Komisija prepozna situaciju iz članka 56. stavka 1. Uredbe (EZ) br. 178/2002 koja se izravno tiče države EFTA-e i uspostavi jedinicu za krizne situacije u skladu s člankom 56. stavkom 2. Uredbe (EZ) br. 178/2002, koordinator(i) za krizne situacije koje(g) imenuje država članica EFTA-e koju se to izravno tiče i koordinator za krizne situacije kojeg imenuje Nadzorno tijelo EFTA-e sudjeluju u radu jedinice za krizne situacije. 44. 32004 R 2230: Uredba Komisije (EZ) br. 2230/2004 od 23. prosinca 2004. o utvrđivanju detaljnih pravila za primjenu Uredbe (EZ) br. 178/2002 Europskog parlamenta i Vijeća s obzirom na mrežu organizacija koje djeluju na područjima misije Europske agencije za sigurnost hrane (SL L 379, 24.12.2004., str. 64.). 45. 32006 D 0478: Odluka Vijeća 2006/478/EZ od 19. lipnja 2006. o imenovanju polovice članova Upravnog odbora Europske agencije za sigurnost hrane (SL L 189, 12.7.2006., str. 7.).”